ai4bharat/Pralekha huggingface dataset:
প্রধানমন্ত্রীরদপ্তর
পিএম-স্বনিধি প্রকল্পের বাস্তবায়নের পর্যালোচনা করলেন প্রধানমন্ত্রী
রাস্তার হকারদের ডিজিটাল প্রক্রিয়ায় লেনদেনের মাধ্যমে উৎসাহব্যঞ্জক সুবিধা দেওয়া হবে : প্রধানমন্ত্রী
নয়াদিল্লি, ২৫ জুলাই, ২০২০
প্রধানমন্ত্রী শ্রী নরেন্দ্র মোদী আজ আবাসন ও নগরোন্নয়ন মন্ত্রকের পিএম-স্বনিধি প্রকল্পের বাস্তবায়নের পর্যালোচনা করেছেন।
এই প্রকল্পের জন্য এ পর্যন্ত ২ লক্ষ ৬০ হাজার আবেদন জমা পড়েছে। ৬৪ হাজারেরও বেশি আবেদন মঞ্জুর হয়েছে এবং ৫,৫০০ জনকে ইতিমধ্যেই ঋণ দেওয়া হয়েছে। প্রধানমন্ত্রী ওয়েব পোর্টাল এবং মোবাইল অ্যাপের সাহায্যে পুরো প্রক্রিয়াটি করার জন্য সন্তোষ প্রকাশ করেছেন। তথ্যপ্রযুক্তির মাধ্যমে পুরো প্রকল্পের কাজ হওয়ায় স্বচ্ছতা, দায়বদ্ধতা এবং দ্রুততার সঙ্গে কাজ করার বিষয়টি নিশ্চিত হয়েছে।
আবাসন ও নগরোন্নয়ন মন্ত্রক পুরো প্রকল্পের নিরবচ্ছিন্ন বাস্তবায়নের জন্য একটি মোবাইল অ্যাপ সহ তথ্যপ্রযুক্তির ব্যবস্থাপনার কাজটি করেছে। প্রধানমন্ত্রী জানিয়েছেন, রাস্তার হকারদের ডিজিটাল প্রক্রিয়ায় লেনদেনে উৎসাহিত করতে হবে। কাঁচা মাল সংগ্রহ করা থেকে সেগুলি বিক্রির পুরো প্রক্রিয়াটি এই পদ্ধতিতে করার ব্যবস্থা করতে হবে। ডিজিটাল প্রক্রিয়ায় এই লেনদেনের জন্য রাস্তার হকাররা যে প্রোফাইল তৈরি করবেন তার মাধ্যমে ভবিষ্যতে তাঁদের আর্থিক চাহিদা পূরণ করতে সরকারের সুবিধে হবে।
প্রধানমন্ত্রী বলেছেন, এই প্রকল্পের মাধ্যমে রাস্তার হকারদের ঋণদানের সুযোগের পাশাপাশি তাঁদের সর্বাঙ্গীণ উন্নয়ন ও আর্থিক উন্নতির জন্যও সরকার নানাবিধ ব্যবস্থা গ্রহণ করতে পারবে। এঁদের আর্থ-সামাজিক বিষয়ে বিস্তারিত তথ্য হাতে পেলে প্রয়োজনীয় নীতি গ্রহণ করা যাবে। এই তথ্য কেন্দ্রের বিভিন্ন মন্ত্রক ব্যবহার করে তাদের নানা প্রকল্পে সুবিধা দিতে পারবে। উদাহরণ হিসেবে বলা যায়, পিএমএওয়াই-ইউ যোজনার আওতায় বাড়ি, উজ্জ্বলা যোজনায় রান্নার গ্যাস, সৌভাগ্য যোজনায় বিদ্যুৎ, আয়ুষ্মান ভারতের আওতায় স্বাস্থ্য, ডিএওয়াই-এনইউএলএম-এর আওতায় দক্ষতার প্রশিক্ষণ, জন ধনের আওতায় ব্যাঙ্ক অ্যাকাউন্টের সুবিধা দেওয়া যাবে।
প্রেক্ষাপট
কেন্দ্র প্রায় ৫০ লক্ষ রাস্তার হকারদের ব্যবসা শুরু করার জন্য এক বছরের মেয়াদে ১০ হাজার টাকা মূলধন ঋণ হিসেবে পিএম-স্বনিধি প্রকল্পের মাধ্যমে দেবে। এই ঋণদানের প্রক্রিয়ার জন্য কোন অর্থ দিতে হবে না। নির্দিষ্ট সময়ের মধ্যে ঋণ পরিশোধ করতে পারলে হকাররা বার্ষিক ৭ শতাংশ হারে সুদের টাকা ভর্তুকি হিসেবে ফেরত পাবেন এবং তাঁরা যদি ডিজিটাল প্রক্রিয়ায় আর্থিক লেনদেন করেন তাহলে সর্বোচ্চ ১,২০০ টাকা ফেরত পাবেন।
যদি কোন হকার নির্দিষ্ট সময়ে তাঁর ঋণ পরিশোধ করতে পারেন এবং ডিজিটাল প্রক্রিয়ায় আর্থিক লেনদেনের সমস্ত রিসিট দেখাতে পারেন, তাহলে তাঁকে ঋণের জন্য কোন সুদ দিতে হবে না। এছাড়াও, নির্দিষ্ট সময়ে ঋণ পরিশোধ করলে পরবর্তী ঋণের সুবিধা ওই হকার পাবেন। পিএম-স্বনিধি প্রকল্পের ঋণদানের প্রক্রিয়া ২ জুলাই থেকে শুরু হয়েছে। স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া এই প্রকল্পটি রূপায়ণের দায়িত্ব পেয়েছে।
(CG/CB/DM
বিজ্ঞানওপ্রযুক্তিমন্ত্রক
শুক্রবার ব্রিকস এসটিআই মন্ত্রী পর্যায়ের অষ্টম বৈঠক অনুষ্ঠিত হয়েছে
নতুন দিল্লি, ১৪ নভেম্বর, ২০২০
ব্রাজিল, রাশিয়া, ভারত, চীন এবং দক্ষিণ আফ্রিকা- এই ব্রিকস গোষ্ঠী ভুক্ত দেশগুলির মধ্যে বিজ্ঞান ও প্রযুক্তি ক্ষেত্রে সহযোগিতার বিষয় নিয়ে সংশ্লিষ্ট দেশের বিজ্ঞান, প্রযুক্তি ও উদ্ভাবনী মন্ত্রীরা শুক্রবার  সন্ধ্যায় ভার্চুয়াল প্ল্যাটফর্মের মাধ্যমে বৈঠকে বসেন। রাশিয়ার বিজ্ঞান ও উচ্চশিক্ষা মন্ত্রক এই সভার আয়োজন করেছে।রাশিয়া দ্বাদশ ব্রিকস শীর্ষ সম্মেলনের সভাপতিত্ব করছে।
সভায় সভাপতির বক্তব্যে কেন্দ্রীয় বিজ্ঞান ও প্রযুক্তি, ভূ বিজ্ঞান এবং স্বাস্থ্য ও পরিবার কল্যাণ মন্ত্রী, ডাঃ হর্ষ বর্ধন এই অধিবেশনে অংশ নেওয়া বিশিষ্ট ব্যক্তিবর্গকে অভিনন্দন জানন। তিনি বলেন, “ব্রিকস গোষ্ঠী ভুক্ত দেশগুলির বিজ্ঞান, প্রযুক্তি ও উদ্ভাবনী  ২০২০ নীতি ঘোষণা এবং ব্রিকস এসটিআই কাজ কর্ম সম্পর্কে ২০২০-২১ এর সূচি প্রকাশ, যা আগামী দিনে আমাদের এগিয়ে নিয়ে যেতে যথাযথ সাহায্য করবে। " সভায় ব্রিকস এসটিআই ২০২০ নীতি সর্বসম্মতিক্রমে গৃহীত হয়।
বৈঠকে ডাঃ হর্ষ বর্ধন উল্লেখ করেন, কোভিড ১৯ মহামারী এমন এক পরীক্ষার মুখোমুখি দাঁড় করিয়েছে, তা প্রমাণ করেছে যে এই জাতীয় বিশ্ব ব্যাপী সমস্যা কাটিয়ে উঠতে গেলে মূলত বহুপাক্ষিক সহযোগিতাই প্রয়োজন। তিনি বলেন,"যেহেতু আমরা এই মহামারী থেকে সবচেয়ে বেশি ক্ষতিগ্রস্থ দেশ, তাই ব্রিকস দেশগুলির মধ্যে এই মহামারী মোকাবেলায় বৃহত্তর সহযোগিতার সুযোগ সুবিধার ব্যবস্থা করা হয়েছে”।
কেন্দ্রীয় মন্ত্রী জানান “ভারত এই অভূতপূর্ব কোভিড-১৯ মহামারী কাটিয়ে উঠতে যথাযথ ব্যবস্থা গ্রহণ করেছে। দেশীয় প্রতিষেধক তৈরি থেকে, ঐতিহ্যবাহী জ্ঞানের উপর ভিত্তি করে অভিনব চিকিৎসা ব্যবস্থাপনা এবং চিকিৎসার সূত্র, গবেষণা সংস্থা প্রতিষ্ঠা, পরিষেবা সরবরাহ, ভারতীয় গবেষণা ও উন্নয়ন সংস্থায় সরকারী- বেসরকারী উভয়ের অংশগ্রহণ, মহামারী মোকাবিলায় কার্যকরী হস্তক্ষেপের বিকাশের জন্য নিরলসভাবে কাজ করে চলেছে সরকার। একাধিক প্রকল্প সাহায্য করা হচ্ছে। ১০০ টিরও বেশি স্টার্টআপগুলি কোভিড-১৯ এর জন্য উদ্ভাবনী পণ্যগুলি তৈরি করেছে বলেও তিনি জানান
ডাঃ হর্ষ বর্ধন বলেন, উদ্ভাবন ক্ষেত্রে অন্তর্ভুক্তিমূলক উন্নয়নের বিষয়টি এই ঘোষণাপত্রে উল্লেখ রয়েছে।বৃহত্তর দৃষ্টিভঙ্গি নিয়ে ক্রস ইনকিউবেশন জোরদার করার লক্ষ্যে ব্রিকস গোষ্ঠী ভুক্ত দেশগুলি পারস্পরিক জ্ঞান ভাগাভাগি, ক্ষমতা বৃদ্ধির জন্য সহমত পোষণ করেছে বলেও তিনি জানান। ব্রিকস সদস্য দেশগুলির নেতৃবৃন্দ ভারতে মহিলাদের গবেষণায় সুযোগ সুবিধা বৃদ্ধির জন্য প্রশংসা করেছে বলেও তিনি উল্লেখ করেন। এ ক্ষেত্রে "এসইআরবি-শক্তি" শীর্ষক কর্মসূচি চালু করা হয়েছে বলেও তিনি জানান।
তিনি পুনরায় উল্লেখ করেন যে "ভারত ব্রিকস এর এসটিআই ২০২০-২১ সূচি বাস্তবায়নে সক্রিয়ভাবে ভূমিকা পালন করবে এবং বিজ্ঞান, প্রযুক্তি ও উদ্ভাবনী বিষয়ে ব্রিকস সমঝোতার আওতায় ধারাবাহিকভাবে বৈজ্ঞানিক কার্যক্রম সমর্থন যোগাবে"।
এই সভার দ্বিতীয়ার্ধে ২০১৯- ২০২০ কার্যকরী গোষ্ঠীর প্রতিবেদন নিয়ে আলোচনা হয়। কোভিড-১৯ মহামারী, ব্রিকস এসটিআই পরিচালন কমিটির কার্যকলাপ এবং এসটিআইয়ের উপর সমঝোতাগুলি ৫ বছরের মধ্যে বাস্তবায়ন বিষয় নিয়ে আলোচনা চলে। এই আলোচনায় উপস্থিত ছিলেন ভারতের বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা।
স্বাস্থ্যওপরিবারকল্যাণমন্ত্রক
ভারতে কোভিড-১৯-এ আরোগ্য লাভের সংখ্যা ১৫ লক্ষ ছাড়িয়েছে
এযাবৎ একদিনেই সর্বোচ্চ ৫৪,৮৫৯ জন আজ সুস্থ হয়েছেন
সুস্থতার সংখ্যা আক্রান্তের তুলনায় বেড়ে ৯ লক্ষ ছাড়িয়েছে
মৃত্যু হার কমে ২ শতাংশে পৌঁছেছে
নয়াদিল্লি, ১০ আগস্ট, ২০২০
ভারতে করোনায় সুস্থতার সংখ্যা আজ ১৫ লক্ষ ছাড়িয়েছে। ব্যাপক হারে নমুনা পরীক্ষা, আক্রান্তদের খুঁজে বের করা এবং রোগীদের উপযুক্ত চিকিৎসা পরিষেবা প্রদানের নীতি গ্রহণের ফলেই সুস্থতার সংখ্যা ১৫ লক্ষ ৩৫ হাজার ৭৪৩-এ পৌঁছেছে। সময়মতো অ্যাম্বুলেন্স পরিষেবা, আদর্শ চিকিৎসা পরিষেবা, প্রভৃতি প্রয়াস গ্রহণের মাধ্যমে আরোগ্য লাভের ক্ষেত্রে এই সাফল্য পাওয়া গেছে।
দেশে গত ২৪ ঘন্টায় এযাবৎ একদিনেই সর্বোচ্চ ৫৪,৮৫৯ জন করোনা আক্রান্ত রোগী আরোগ্য লাভ করেছেন। এর ফলে, সুস্থতার হার বেড়ে হয়েছে প্রায় ৭০ শতাংশ।
দেশে সুস্থতার সংখ্যা ক্রমাগত বৃদ্ধি পাওয়ার ফলে নিশ্চিতভাবে করোনায় আক্রান্তের সংখ্যা ধীরে ধীরে কমছে এবং নিশ্চিতভাবে করোনায় আক্রান্তের হার ২৮.৬৬ শতাংশে পৌঁছেছে। ভারতে নিশ্চিতভাবে করোনায় আক্রান্তের সংখ্যা ৬ লক্ষ ৩৪ হাজার ৯৪৫-এর তুলনায় সুস্থতার সংখ্যা বেড়ে ৯ লক্ষ ছাড়িয়েছে। একইভাবে, মৃত্যু হার আজ পর্যন্ত কমে হয়েছে ২ শতাংশ। এই হার ক্রমশ কমছে।
আক্রান্তদের আগাম চিহ্নিতকরণ এবং তাঁদের উপসর্গের চরিত্র অনুযায়ী চিকিৎসা পরিষেবা প্রদানের ফলে আক্রান্ত রোগীদের সঠিক চিকিৎসা পরিষেবা পৌঁছে দেওয়া সম্ভব হচ্ছে।
উল্লেখ করা প্রয়োজন, এখনও ১০টি রাজ্যে কোভিড-১৯ সংক্রমণ উদ্বেগের কারণ হয়ে রয়েছে। দেশে মোট করোনায় আক্রান্তের ৮০ শতাংশই এই ১০টি রাজ্য থেকে। ব্যাপক হারে নমুনা পরীক্ষা, বাড়ি বাড়ি গিয়ে আক্রান্তদের খুঁজে বের করা, সংক্রমিত এলাকাগুলিতে কার্যকর কৌশল গ্রহণ ও নজরদারির মতো ব্যবস্থার ফলে প্রাথমিকভাবে আক্রান্তের সংখ্যা বৃদ্ধি পেলেও পরবর্তী সময়ে এই সংখ্যা ধীরে ধীরে কমে সুস্থতার সংখ্যা ক্রমশ বাড়বে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
আইনওবিচারমন্ত্রক
টেলি আইন পরিষেবা এ বছর থেকে নাগরিকদের বিনামূল্যে দেওয়া হবে : শ্রী কিরেণ রিজিজু
নয়াদিল্লি, ১৬ জুলাই, ২০২২
‘এ বছর থেকে টেলি আইন পরিষেবা দেশের সব নাগরিককে বিনামূল্যে দেওয়া হবে’ – জয়পুরে আজ অষ্টাদশ সারা ভারত আইন পরিষেবা সভায় একথা ঘোষণা করেন আইন ও বিচার মন্ত্রী শ্রী কিরেণ রিজিজু। তিনি বলেন, আইনি পরিষেবা চাইছেন, এমন ব্যক্তিদের টেলি/ভিডিও কনফারেন্সিং-এর মাধ্যমে প্যানেলভুক্ত আইনজীবীদের সঙ্গে যোগাযোগ করিয়ে দেওয়া হবে। দেশের ১ লক্ষ গ্রাম পঞ্চায়েতে সাধারণ পরিষেবা কেন্দ্র সিএসসি-তে এই পরিকাঠামো রয়েছে। সহজে ও সরাসরি টেলি আইনি পরিষেবার জন্য ২০২১ সালে মোবাইল অ্যাপ্লিকেশন চালু করা হয়েছে। বর্তমানে এটি ২২টি ভাষায় পাওয়া যায়। মাত্র ৫ বছরে ২০ লক্ষেরও বেশি উপভোক্তা এই টেলি আইনি পরিষেবা নিয়েছেন। আইন ও বিচার মন্ত্রক এবং জাতীয় আইনি পরিষেবা কর্তৃপক্ষ  – এর মধ্যে সুসংহত আইনি পরিষেবা প্রদান এর জন্য সমঝোতা স্বাক্ষরিত হয়। কেন্দ্রীয় মন্ত্রী বলেন, দেশে বিচার প্রক্রিয়ার মানোন্নয়নে এটি বিশেষ ভূমিকা নেবে। সমঝোতা অনুযায়ী, নালসা এই টেলি আইনি পরিষেবা কর্মসূচিতে ৭০০ জন আইনজীবী দেবে। এই সংস্থা প্রায় ১ কোটি উপভোক্তার কাছে তাদের পরিষেবা পৌঁছে দেবে বলে আস্থা প্রকাশ করেন শ্রী রিজিজু। তিনি ১৫ অগাস্ট ২০২২ – এর আগে দেশের বিভিন্ন কারাগারে বন্দী থাকা বিচারাধীন ব্যক্তিদের দ্রুত বিচভার প্রক্রিয়া সম্পন্ন করতে হাইকোর্টগুলির প্রতি আবেদন জানান।
শ্রী রিজিজু বলেন, ভারতীয় সংবিধানের আইনি পরিকাঠামোর অবিচ্ছেদ্য অংশ ন্যায় বিচারের অধিকার। দেশের জনগণকে তা পাইয়ে দিতে আইনি পরিষেবা কর্তৃপক্ষ, বিভিন্ন দপ্তর ও সরকারি সংস্থাকে একযোগে কাজ করতে হবে।
PG/PM/SB
(Visitor Counter : 110
মানবসম্পদবিকাশমন্ত্রক
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক মাইক্রো সেনসর ভিত্তিক বিস্ফোরক অনুসন্ধানী যন্ত্র ন্যানো স্নিফারের সূচনা করলেন
নতুন দিল্লি, ০৯ এপ্রিল, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক বিশ্বের প্রথম মাইক্রো সেনসর ভিত্তিক বিস্ফোরক অনুসন্ধানী যন্ত্র ন্যানো স্নিফারের সূচনা করলেন । এটি তৈরি করেছে আইআইটি বোম্বেতে লালিত স্টার্টআপ ন্যানো স্নিফ টেকনোলজিস । আইআইটি দিল্লির অধিকর্তা শ্রী ভি রামগোপাল রাও এবং মন্ত্রকের বরিষ্ঠ আধিকারিকরাও অনুষ্ঠানে উপস্থিত ছিলেন ।
ন্যানো স্নিফারের বিপণন করছে বেহান্ত টেকনোলিস্ট যেটি আইআইটি দিল্লির লালিত প্রাক্তন স্টার্টআপ কৃত্তিকাল সলিউশনসের শাখা ।
অনুষ্ঠানে শ্রী পোখরিয়াল বলেন যে, ন্যানো স্নিফ টেকনোলজিসের তৈরি ন্যানো স্নিফার প্রধানমন্ত্রী শ্রী নরেন্দ্র মোদীর আত্মনির্ভর ভারত স্বপ্নের দিকে একটি পদক্ষেপ । এটি ১০০ শতাংশ ভারতে তৈরি । গবেষণা, উন্নয়ন এবং উৎপাদন হয়েছে ভারতে । ন্যানো স্নিফারের মূল প্রযুক্তিটি আমেরিকা এবং ইউরোপে পেটেন্টকৃত । মন্ত্রী আরও বলেন, যে এই সুলভ যন্ত্রটি আমদানি করা বিস্ফোরক অনুসন্ধানী যন্ত্রের ওপর নির্ভরতা কমাবে । এটি উৎসাহ দেবে অন্যান্য সংস্থা, স্টার্টআপ এবং মাঝারি শিল্পগুলিকে দেশজ পণ্য নিয়ে গবেষণা ও তৈরি করতে । তিনি আরও বলেন, গবেষণাগার থেকে বাজারের এটি একটি উত্তম উদাহরণ ।
মন্ত্রী বলেন যে, এই দেশে তৈরি বিস্ফোরক অনুসন্ধানী যন্ত্র ন্যানো স্নিফার ১০ সেকেন্ডেরও কম সময়ে বিস্ফোরক চিহ্নিত করতে পারে এবং বিভিন্ন শ্রেণীর বিস্ফোরক চিনতে পারে । এটি সামরিক, চিরাচরিত এবং দেশী বিস্ফোরক খুঁজে বার করতে পারে । ন্যানো স্নিফার দৃশ্য, শ্রাব্য, সতর্কতা জানাতে পারে সূর্যের আলোয় পড়া যায় এমন রঙিন ডিসপ্লে-তে ।
কেন্দ্রীয় শিক্ষামন্ত্রী বলেন যে, এই যন্ত্রটি তৈরির সঙ্গে সঙ্গে আইআইটি বম্বে এবং আইআইটি দিল্লি এবং তাদের শাখা সংস্থাগুলি আন্তরিক প্রয়াস চালাচ্ছে উন্নত সুলভ দেশজ পণ্য নিয়ে জাতীয় নিরাপত্তা বাড়াতে । শিক্ষা এবং শিল্পের সংযোগের এটি নিখুঁত উদাহরণ । যা ভারতে অন্যান্য স্টার্ট আপের সামনে একটি উদাহরণ । আমাদের দেশ মেধা, জ্ঞান ও পরিশ্রমী উদ্যোগপতিতে ভর্তি । সেই জন্য কেন আমরা বিদেশী পণ্য আমদানি করব । এটা চমৎকার বিষয়, যে বর্তমানে আমাদের দেশ বিস্ফোরক অনুসন্ধানী যন্ত্র ন্যানো স্নিফারের মতো যন্ত্র তৈরি করছে ।
ভু-রাজনৈতিক বাস্তবতার জন্য দেশের সামনে নিয়মিত সমস্যা এসে হাজির হচ্ছে । তাই বিমানবন্দর, রেল ও মেট্রো স্টেশন, হোটেল, মল এবং অন্য প্রকাশ্য স্থানে বিস্ফোরক এবং বেআইনি দ্রব্য অনুসন্ধান এখন স্বাভাবিক হয়ে গেছে । ওইসব জায়গাগুলিতে মানুষ এবং মালপত্রের দ্রুত স্ক্যানিং-এর জন্য উন্নত অনুসন্ধান যন্ত্র ব্যবহার করা হচ্ছে । এর বেশিরভাগ যন্ত্রই বেশি দাম দিয়ে আমদানি করা । যার ফলে দেশের মূল্যবান বিদেশী মুদ্রার ক্ষতি হচ্ছে । এই সব দ্রব্যের সঠিক পরিবর্ত ন্যানো স্নিফার ।
ন্যানো স্নিফ টেকনোলজিস, বেহান্ত টেকনোলজিসের সঙ্গে একযোগে কাজ করেছে । ন্যানো স্নিফার বিস্ফোরকের ন্যানোগ্রাম পরিমাণও চিহ্নিত করতে পারে এবং মুহূর্তের মধ্যে ফল জানাতে পারে । একাধিক শ্রেণীর বিস্ফোরক সঠিক ভাবে চিহ্নিত করতে পারে এটি । অ্যালগরিদমের পরবর্তী বিশ্লেষণ বিস্ফোরকের প্রকৃত শ্রেণী বিভাগ করতে সাহায্য করে । এমইএমএস সেন্সর সহ স্থানীয়ভাবে উৎপাদন হওয়ায় এটি দেশের আমদানি খরচ অনেকটা কমাবে ।
ন্যানো স্নিফার সফলভাবে পুণেতে অবস্থিত ডিআরডিও-র হাই এনার্জি মেটিরিয়ালস্ রিসার্চ ল্যাবরেটরি পরীক্ষায় পাশ করেছে । দেশের সর্বোচ্চ সন্ত্রাস বিরোধী বাহিনী ন্যাশনাল সিকিওরিটি গার্ড – এনএসজিও এটির পরীক্ষা করেছে ।
CG/AP/RAB
(Visitor Counter : 183
নারীওশিশুবিকাশমন্ত্রক
পোষণ অভিযানে বাজেট বরাদ্দ
নয়াদিল্লি, ২২ ডিসেম্বর, ২০২১
ছ’বছরের কম বয়সী শিশু, বয়ঃসন্ধিকালীন বালিকা, গর্ভবতী মহিলা, স্তন্যদাত্রী মায়েদের জন্য পুষ্টির মান বাড়াতে ২০১৮’র ৮ মার্চ পোষণ অভিযানের সূচনা হয়। এই অভিযানের মাধ্যমে সাধারণ মানুষকে দৈহিক পুষ্টির গুরুত্ব সম্পর্কে সচেতন করে তোলা হয়। সচেতনতা বাড়াতে জনআন্দোলন, আচার-আচরণগত পরিবর্তন, সামুদায়িক অংশগ্রহণ, উৎসাহভাতা ও পুরস্কার এবং সৃজনশীল ধ্যানধারণা গড়ে তোলার উপর গুরুত্ব দেওয়া হচ্ছে। রাজ্যসভায় আজ এক লিখিত জবাবে একথা জানান মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি।
তিনি আরও বলেন, পোষণ অভিযানের দ্বিতীয় পর্যায়ে সহায়ক পুষ্টি কর্মসূচির কথা ২০২১-২২ এর বাজেটে ঘোষণা করা হয়। এই পর্যায়ে সমস্ত রাজ্য/কেন্দ্রশাসিত অঞ্চলে পুষ্টিকর খাবার সরবরাহ, পৌষ্টিক খাবারের গুরুত্ব এবং অসুস্থতা ও অপুষ্টি দূরীকরণে পুষ্টিকর খাবারের প্রয়োজনীয়তার উপর গুরুত্ব দেওয়া হচ্ছে। পোষণ ট্র্যাকার বা পুষ্টির মান যাচাই কর্মসূচিতে প্রযুক্তিকে কাজে লাগিয়ে পুষ্টিকর খাবারের গুণমান যাচাই করা হচ্ছে। সেই সঙ্গে, সরবরাহ করা খাবারের উপর নজরদারি চালানো হচ্ছে। সহায়ক পুষ্টিকর খাবার সম্পর্কে প্রয়োজনীয় তথ্য সরবরাহের জন্য অঙ্গনওয়াড়ি কর্মী ও মহিলা তত্ত্বাবধায়কদের স্মার্ট ফোন দেওয়া হয়েছে, যাতে তাঁরা নবজাতকের ওজন তথা মা ও শিশুর পৌষ্টিক ঘাটতির উপর নজর রাখতে পারেন।
পরিসংখ্যান অনুযায়ী, ৯ কোটি ১২ লক্ষেরও বেশি সুফলভোগী গত ৩০ জুন পর্যন্ত পোষণ অভিযানের সুযোগ-সুবিধা গ্রহণ করেছেন। মন্ত্রকের পক্ষ থেকে জানানো হয়েছে ২০১৭-১৮ থেকে ২০২০-২১ পর্যন্ত পোষণ অভিযানের আওতায় পশ্চিমবঙ্গকে ২৬ হাজার ৭৫১ লক্ষ টাকা দেওয়া হয়েছে।
CG/BD/SB
(Visitor Counter : 90
প্রধানমন্ত্রীরদপ্তর
বৃটেনের গ্লাসগোতে সিওপি২৬ এর সম্মেলনের ফাঁকে মিঃ বিল গেটসের সঙ্গে প্রধানমন্ত্রীর বৈঠক
নতুনদিল্লি, ২রা নভেম্বর, ২০২১
প্রধানমন্ত্রী শ্রী নরেন্দ্র মোদী ২রা নভেম্বর বৃটেনের গ্লাসগোতে সিওপি২৬ শিখর সম্মেলনের ফাঁকে মিঃ বিল গেটসের সঙ্গে বৈঠক করেছেন।
ভারতে বিল অ্যান্ড মেলিন্ডা গেটস ফাউন্ডেশন যে কাজ করছে প্রধানমন্ত্রী তার প্রশংসা করেন। উদ্ভাবন সংক্রান্ত মিশন ইনোভেশনের অগ্রগতির বিষয়ে বিল গেটস প্রধানমন্ত্রীকে বিস্তারিতভাবে জানিয়েছেন। এই মিশনের আওতায় ভারতে যে সব পদক্ষেপ গৃহীত হয়েছে, তাঁরা সে বিষয় নিয়েও আলোচনা করেন।
আলোচনায় পরিবেশবান্ধব হাইড্রোজেন জ্বালানী, বিমানের জ্বালানী, ব্যাটারির সঞ্চয় ক্ষমতা এবং টিকা নিয়ে গবেষণার প্রসঙ্গ স্থান পেয়েছে ।
CG/CB/SFS
(
আইনওবিচারমন্ত্রক
আয়কর দপ্তরের অ্যাপিলেট ট্রাইবুনালের সব আধিকারিক ও কর্মীদের কোভিড-১৯ মহামারীর জন্য গঠিত পি এম কেয়ারস ফান্ডে ১দিনের বেতন দেওয়ার সিদ্ধান্ত
নতুনদিল্লি, ৩০ মার্চ, ২০২০
বিশ্বজুড়ে করোনা মহামারীর আকার নেওয়ায় আমাদের দেশে স্বাস্থ্য ও অর্থনৈতিক ক্ষেত্রে সঙ্কট দেখা দিয়েছে। এই সমস্যার মোকাবিলায় বিভিন্ন পদক্ষেপ নেওয়া হয়েছে। প্রধানমন্ত্রী শ্রী নরেন্দ্র মোদীর নেতৃত্বে ২৮ মার্চ ‘প্রাইম মিনিস্টারস সিটিজেন্স অ্যাসিসটেন্স অ্যান্ড রিলিফ ইন ইমারজেন্সি সিচুয়েশন ফান্ড’ বা পিএম কেয়ারস ফান্ড নামে একটি দাতব্য তহবিল গঠন করা হয়। এই তহবিলে মুক্তহস্তে দান করার জন্য সরকারের পক্ষ থেকে সকলকে আবেদন জানানো হয়।
এই পরিপ্রেক্ষিতে আয়কর দপ্তরের অ্যাপিলেট ট্রাইবুনালের সব ভাইস প্রেসিডেন্টরা আলোচনার মাধ্যমে স্থির করেন, ট্রাইবুনালের সব আধিকারিক ও কর্মী, তাঁদের এক দিনের বেতন পিএম কেয়ারস ফান্ডে দান করবেন।
সামাজিক দায়বদ্ধতা বিবেচনা করে আয়কর দপ্তরের অ্যাপিলেট ট্রাইবুনালের প্রেসিডেন্ট, বিচারক পি পি ভাট অন্যদেরও এই তহবিলে অর্থ দেবার আবেদন জানান। এই তহবিলে অনুদান দিলে, করদাতারা ১৯৬১ সালের আয়কর আইনের ৮০ ধারায় কর ছাড়ের সুবিধে পাবেন। আগ্রহীরা বিস্তারিত জানতে wvvw.prnindiagov.in/en/pm-cares/ ওয়েবসাইটটিও দেখতে পারেন।
CG/CB
(Visitor Counter : 60
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ওপেক-এর মহাসচিবের সঙ্গে এক উচ্চ পর্যায়ের বৈঠকে অশোধিত তেলের মূল্য বৃদ্ধি সম্পর্কে উদ্বেগের কথা জানিয়েছেন
পর্যায়ক্রমে অশোধিত তেলের উৎপাদন কমানোর আহ্বান জানিয়েছেন শ্রী প্রধান
নতুন দিল্লি, ২৪ জুন, ২০২১
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ তেল উৎপাদক ও রপ্তানিকারক দেশগুলির সংগঠন ওপেক-এর মহাসচিব ডঃ মহম্মদ সানুসি বার্কিন্দোর সঙ্গে এক উচ্চ পর্যায়ের বৈঠকে অশোধিত তেলের দাম বৃদ্ধির প্রেক্ষিতে উদ্বেগের কথা জানিয়েছেন। অশোধিত তেলের মূল্য বৃদ্ধির ফলে গ্রাহকের পাশাপাশি অর্থ ব্যবস্থার পুনরুদ্ধারে যে প্রভাব পড়বে সে সম্পর্কেও শ্রী প্রধান তাঁর অভিমত প্রকাশ করেন। তিনি বলেন, অশোধিত তেলের দাম বৃদ্ধির ফলে ভারতে মুদ্রাস্ফীতির ওপর লক্ষ্যণীয় প্রভাব পড়েছে।
তেলের বাজারে সাম্প্রতিক পরিস্থিতি, তেলের চাহিদা পুনরুদ্ধারে স্বাভাবিক অবস্থা ফিরিয়ে আনা, আর্থিক বৃদ্ধির পূর্বানুমান সহ পারস্পরিক স্বার্থ সংশ্লিষ্ট বিষয়গুলি নিয়ে উভয় পক্ষের মধ্যে কথা হয়। বৈঠকে শক্তি সম্পদ ক্ষেত্রের চ্যালেঞ্জ মোকাবিলার প্রসঙ্গে উত্থাপন করে শ্রী প্রধান অশোধিত তেলের উৎপাদন পর্যাক্রমে হ্রাস করা এবং এধরণের তেলের দাম আরও ন্যায়সঙ্গত করার ওপর গুরুত্ব দেন। তিনি বলেন, এর ফলে গ্রাহক ও উৎপাদক উভয় পক্ষই লাভবান হবে এবং তেলের বাজারে চাহিদা নির্ভর পরিস্থিতি ধীরে ধীরে স্বাভাবিক হয়ে আসার সম্ভাবনা বাড়বে।
ওপেক-এর মহাসচিবের কাছে গভীর কৃতজ্ঞতা প্রকাশ করে শ্রী প্রধান বলেন, সৌদি আরব এবং সংযুক্ত আরব আমিরশাহী ভারতের গুরুত্বপূর্ণ অংশিদার। দেশে করোনা মহামারীর দ্বিতীয় ঢেউয়ের সময় উপসাগরীয় এই দেশ দুটি ওষুধপত্র, অক্সিজেন কন্টেনার, চিকিৎসার জন্য ব্যবহৃত তরল অক্সিজেন এবং জরুরী পেট্রোপণ্য সরবরাহ করেছে। ২০২১-এ ভারত দ্রুত বিকাশশীল উদীয়মান বাজার অর্থনীতি হয়ে উঠবে বলে ওপেক-এর পক্ষ থেকে যে পূর্বানুমান করা হয়েছে, তাতে শ্রী প্রধান সন্তোষ প্রকাশ করেন।
উল্লেখ করা যেতে পারে, শক্তি ক্ষেত্রে ওপেক - ভারত উচ্চ পর্যায়ের প্রথম বৈঠকের সময় থেকেই তেল উৎপাদক ও রপ্তানিকারক দেশগুলির সঙ্গে ভারত কারিগরি সহায়তা, বিশেষজ্ঞ বিনিময় ও স্বার্থ সংশ্লিষ্ট অন্যান্য বিষয়ে সহযোগিতা আরও সম্প্রসারিত করেছে।
CG/BD/AS/
(Visitor Counter : 122
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯০ কোটি ৭৯ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৮৯ শতাংশ, ২০২০-র মার্চ থেকে এযাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ২০ হাজার ৭৯৯
দেশে সুস্পষ্টভাবে করোনায় আক্রান্তের সংখ্যা ২ লক্ষ ৬৪ হাজার ৪৫৮, যা মোট আক্রান্তের ০.৭৮ শতাংশ
সাপ্তাহিক-ভিত্তিতে আক্রান্তের হার ১.৬৩ শতাংশ, যা গত ১০১ দিন ৩ শতাংশের নীচে
নতুন দিল্লি, ৪ অক্টোবর, ২০২১
দেশে গত ২৪ ঘন্টায় ২৩ লক্ষ ৪৬ হাজার ১৭৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ৯০ কোটি ৭৯ লক্ষ ৩২ হাজার ৮৬১।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৩,৭৮৯
|
|
দ্বিতীয় ডোজ
|
|
৮৯,৩৪,১৬৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৫৫,৩২৭
|
|
দ্বিতীয় ডোজ
|
|
১,৫১,০৯,২৯৩
|
|
১৮-৪৪ বছর বয়সী
|
|
প্রথম ডোজ
|
|
৩৬,৭৪,৫৬,৯৫৪
|
|
দ্বিতীয় ডোজ
|
|
৮,৮৩,১৪,৫৩২
|
|
৪৫-৫৯ বছর বয়সী
|
|
প্রথম ডোজ
|
|
১৬,১২,৯৬,৩০৬
|
|
দ্বিতীয় ডোজ
|
|
৭,৮৫,৮৪,১১৬
|
|
৬০ বছরের বেশি বয়সী
|
|
প্রথম ডোজ
|
|
১০,২৩,২৩,৭৫২
|
|
দ্বিতীয় ডোজ
|
|
৫,৭১,৭৫,৬২৩
|
|
মোট
|
|
৯০,৭৯,৩২,৮৬১
দেশে গত ২৪ ঘন্টায় করোনা মুক্ত হয়েছেন ২৬ হাজার ৭১৮ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩১ লক্ষ ২১ হাজার ২৪৭।
জাতীয় স্তরে সুস্থতার হার বর্তমানে ৯৭.৮৯ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৯৯ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ২০ হাজার ৭৯৯।
দেশে সুস্পষ্টভাবে আক্রান্তের সংখ্যা বর্তমানে ২ লক্ষ ৬৪ হাজার ৪৫৮, যা ২০০ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৭৮ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৯ লক্ষ ৯১ হাজার ৬৭৬টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৭ কোটি ৪২ লক্ষ ৫২ হাজার ৪০০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৬৩ শতাংশ, যা গত ১০১ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.১০ শতাংশ। দৈনিক-ভিত্তিতে আক্রান্তের হার গত ৩৫ দিন ৩ শতাংশের নীচে এবং ১১৮ দিন ৫ শতাংশের নিচে রয়েছে।
(CG/BD/SKD/
প্রধানমন্ত্রীরদপ্তর
রাজস্থানে বাস ও ট্যাঙ্কারের মধ্যে সংঘর্ষে প্রাণহানির ঘটনায় প্রধানমন্ত্রীর শোক প্রকাশ
পিএমএনআরএস থেকে ক্ষতিগ্রস্তদের জন্য এককালীন সহায়তার প্রস্তাব অনুমোদন
নয়াদিল্লী, ১০ নভেম্বর, ২০২১
প্রধানমন্ত্রী শ্রী নরেন্দ্র মোদী রাজস্থানে বারমেঢ়-যোধপুর মহাসড়কে বাস ও ট্যাঙ্কারের মধ্যে সংঘর্ষে প্রাণহানির ঘটনায় গভীর শোক প্রকাশ করেছেন। শ্রী মোদী প্রধানমন্ত্রীর জাতীয় ত্রাণ তহবিল  থেকে দূর্ঘটনায় ক্ষতিগ্রস্তদের এককালীন অর্থ সাহায্যের প্রস্তাব অনুমোদন করেন।
একগুচ্ছ ট্যুইট বার্তায় প্রধানমন্ত্রীর দপ্তর থেকে বলা হয়েছে ; “রাজস্থানের বারমেঢ়-যোধপুর মহাসড়কে বাস ও ট্যাঙ্কারের মধ্যে সংঘর্ষে প্রাণহানির ঘটনা দুঃখজনক। শোকের এই সময়ে স্বজনহারা পরিবারগুলিকে আমার সমবেদনা জানাই।
আহতদের দ্রুত আরোগ্য কামনা করি : প্রধানমন্ত্রী@narendramodi
রাজস্থানের বারমেঢ়-যোধপুর মহাসড়কে দূর্ঘটনায় যারা প্রাণ হারিয়েছেন তাদের নিকটজনদের এককালীন ২ লক্ষ টাকা অর্থ সাহায্য পিএমএনআরএস থেকে দেওয়া হবে। আহতরা প্রত্যেকে ৫০ হাজার টাকা করে পাবেন : প্রধানমন্ত্রী@narendramodi ।’
CG/CB/NS
(
শিল্পওবাণিজ্যমন্ত্রক
ন্যাশনাল ইনস্টিটিউটস অফ ডিজাইনের ছাত্রছাত্রীরা এখন থেকে জার্মানিতে ওয়ার্ক পারমিট পাওয়ার আবেদন সহজেই করতে পারবে, জার্মানির অ্যানাবিন তথ্যভাণ্ডারে এনআইডি-কে অন্তর্ভুক্ত করা হয়েছে
নয়াদিল্লি, ১৫ জুলাই, ২০২০
কেন্দ্রীয় শিল্প ও বাণিজ্য মন্ত্রকে অধীনস্থ শিল্প ও অভ্যন্তরীণ বাণিজ্য বিকাশ দপ্তর, বিশ্বমানের নকশার বিষয়ে শিক্ষাদানের জন্য পাঁচটি ন্যাশনাল ইনস্টিটিউটস অফ ডিজাইন  গড়ে তুলেছে। ১৯৬১ সালে এনআইডি আমেদাবাদ প্রতিষ্ঠা হয়। এর তিনটি ক্যাম্পাস আমেদাবাদ, গান্ধীনগর এবং বেঙ্গালুরুতে রয়েছে। গত কয়েক বছরে এনআইডি অন্ধ্রপ্রদেশ, এনআইডি হরিয়ানা, এনআইডি অসম এবং এনআইডি মধ্যপ্রদেশে গড়ে উঠেছে। এই এনআইডিগুলি প্রত্যেকটি সংসদে আইনের মাধ্যমে জাতীয় গুরুত্বপূর্ণ প্রতিষ্ঠানের স্বীকৃতি পেয়েছে। প্রতিটি প্রতিষ্ঠানই আন্তর্জাতিক স্তরে নকশা প্রশিক্ষণের বিষয়ে অগ্রণী শিক্ষা প্রতিষ্ঠান হিসেবে বিবেচিত হয়। এনআইডি থেকে উত্তীর্ণ ছাত্রছাত্রীরা দেশে যেরকম নানা কাজের সুযোগ পান, একইভাবে বিদেশেও তাঁরা বেশ কিছু চ্যালেঞ্জিং কাজের সুযোগ গ্রহণ করেছেন।
জার্মানিতে বিদেশি শিক্ষা প্রতিষ্ঠানের শিক্ষার মান যাচাই করার কেন্দ্রীয় সংস্থা হল জেন্ট্রালস্টালে ফ্যুর আউসল্যান্ডিশেস বিল্ডুংসভেজেন বা জেড এ বি। জেডএবি, অ্যানাবিন নামে একটি তথ্যভাণ্ডারে জার্মানিতে স্বীকৃত বিদেশি বিশ্ববিদ্যালয়ের এবং উচ্চশিক্ষা প্রতিষ্ঠানের ডিগ্রি ও ডিপ্লোমার সমস্ত তথ্য রাখে।
জার্মানিতে বিদেশি বিশ্ববিদ্যালয়ের যোগ্যতার ভিত্তিতে সে দেশে ওয়ার্ক ভিসা, জব সিকার্স ভিসা এবং জার্মান ব্লু কার্ড দেওয়া হয়। জার্মানির বাইরে বিশ্ববিদ্যালয় স্তরের শিক্ষার মান বিবেচনা করেই এই ভিসা দেওয়া হয়ে থাকে। সাধারণত জার্মানিতে তিন বা চার বছরের স্নাতক স্তরের ডিগ্রিকে স্বীকৃতি দেওয়া হয়।
এনআইডি আমেদাবাদ ২০১৫ সালে অ্যানাবিনের তালিকাভুক্ত হয়েছিল। বাকি এনআইডিগুলি সম্প্রতি এই তথ্যভাণ্ডারে স্থান পেয়েছে। এর ফলে, এনআইডি থেকে উত্তীর্ণ ছাত্রছাত্রীরা সহজেই জার্মানিতে সংশ্লিষ্ট ক্ষেত্রে ওয়ার্ক পারমিট পাবে।
(CG/CB/DM
বিজ্ঞানওপ্রযুক্তিমন্ত্রক
ভারতের প্রথাগত জ্ঞান সংক্রান্ত ডিজিটাল গ্রন্থাগারের ২০ বছর পূর্তি উদযাপন করেছে সিএসআইআর
নয়াদিল্লী, ২৯ জানুয়ারি, ২০২১
বিজ্ঞান ও কারিগরি গবেষণা পরিষদ , সংস্থার ৮০টি সফল গবেষণা নিয়ে একটি নতুন প্রচার অভিযান শুরু করেছে। ২০২২ সালে এই সংস্থার ৮০ বছর পূর্তি হবে। প্রথাগত জ্ঞান সংক্রান্ত ডিজিটাল গ্রন্থাগার এর দু দশক পূর্তি উপলক্ষ্যে একটি ওয়েবিনারের আয়োজন করা হয়। ‘টিকেডিএল-এর দু দশক- ভবিষ্যতের সঙ্গে যোগাযোগ’ শীর্ষক এই ওয়েবিনারে বিশিষ্ট ব্যক্তিরা অংশগ্রহণ করেছেন। এঁদের মধ্যে উল্লেখযোগ্য হলেন, সিএসআইআর-এর প্রাক্তন মহানির্দেশক ডঃ রঘুনাথ এ মাশেলকর, আয়ুষ মন্ত্রকের সচিব বৈদ্যরাজ রাজেশ কোটেচা অভ্যন্তরীণ বাণিজ্য প্রসার দপ্তরের সচিব শ্রী গুরু প্রসাদ মহাপাত্র, জেনেভা ভিত্তিক ইউপো-র প্রথাগত শাখার বর্ষীয়ান পরামর্শদাতা শ্রীমতি বেগনা ভেনেরো, সিএসআইআর-এর বর্তমান মহানির্দেশক ডঃ শেখর সি মান্ডে প্রমুখ।
টিকেডিএল-এর প্রধান ডঃ বিশ্বজননী জে সাত্তিগারি ২০০১ সাল থেকে এই উদ্যোগের বিষয়ে বিস্তারিত জানিয়েছেন। ভারতীয় চিকিৎসা ব্যবস্থা ও হোমিওপ্যাথি দপ্তর যা বর্তমানে আয়ুর্বেদ, যোগ ও ন্যাচেরোপ্যাথি, ইউনানি, সিদ্ধা, সোয়া রিগপা ও হোমিওপ্যাথি মন্ত্রক- আয়ুষ হিসেবে পরিচিত, সিএসআইআর-এর সঙ্গে যৌথভাবে টিকেডিএল তৈরি করেছে। ভারতের প্রথাগত জ্ঞান সম্পর্কে বিভিন্ন ভুল ধারণা দূর করতে এবং সত্ত্বাধিকারের জন্য আন্তর্জাতিক পেটেন্ট অফিসের সঙ্গে দীর্ঘ লড়াইয়ে প্রাপ্ত অভিজ্ঞতা থেকে এই উদ্যোগ নেওয়া হয়। হলুদ, নিম, বাসমতি চালের মতো বিভিন্ন ভারতীয় সামগ্রীর সত্ত্বাধিকারের জন্য দীর্ঘদিন নানা উদ্যোগ নেওয়া হয়েছে। আয়ুর্বেদ, সিদ্ধা, ইউনানি এবং সোয়া রিগপা চিকিৎসা পদ্ধতিতে ব্যবহৃত ৩ লক্ষ ৯০ হাজার সূত্র ও প্রক্রিয়া সম্বলিত একটি তথ্য ভান্ডার টিকেডিএল তৈরি করেছে। ডঃ আর এ মাসেলকর বলেছেন, বিভিন্ন রোগ নির্ণয়, পশুদের চিকিৎসায় ব্যবহৃত ওষুধ কৃষিকাজে ব্যবহৃত নানা পন্থা-পদ্ধতি, খাদ্য, প্রসাধন সহ নানা সামগ্রীর ক্ষেত্রে চিরায়ত জ্ঞান সম্পর্কে ধারণা পেতে টিকেডিএল সাহায্য করে থাকে। এগুলি ছাড়াও প্রথাগত বিভিন্ন পন্থা-পদ্ধতি যেমন স্থাপত্য, শিল্পকলায় ব্যবহৃত নানা প্রক্রিয়া, বস্ত্রবয়ন শিল্প, বিভিন্ন জিনিস খোদাই করার ক্ষেত্রেও ব্যবহৃত নানা পদ্ধতি সম্পর্কে টিকেডিএল থেকে ধারণা পাওয়া যায়।